Държавен вестник, бр. 68, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  68
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 153
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за допълнение на Кодекса за застра­
ховането, приет от 49-ото  Народно събрание 
на 26 юли 2023 г.
Издаден в София на 3 август 2023 г.
Президент на Републиката: 
Румен Радев
Подпечатан с държавния печат.
Министър на правосъдието:
Атанас Славов
ЗАКОН
за допълнение на Кодекса за застраховането 
(обн., ДВ, бр. 102 от 2015 г.; изм., бр. 62, 95 
и 103 от 2016 г., бр. 8, 62, 63, 85, 92, 95 и 103 
от 2017 г., бр. 7, 15, 24, 27, 77 и 101 от 2018 г., 
бр. 17, 42 и 83 от 2019 г., бр. 26, 28 и 64 от 
2020 г., бр. 21 от 2021 г. и бр. 16 и 25 от 2022 г.)
Параграф единствен. Създава се чл. 506а:
„Гарантиране изпълнението на задълже­
нията на бюрото и неговите членове
Чл. 506а. (1) Бюрото заплаща при спазване 
условията и сроковете на вътрешните правила 
на Съвета на бюрата предявените към него га­
ранционни искания от други национални бюра 
във връзка със задължения на своите членове.
(2) Със заплащането на всяко гаранци­
онно искане бюрото встъпва в правата на 
националното бюро, получило гаранционно 
плащане, спрямо своя член и в 7-дневен срок 
от плащането предявява писмено претенция 
към този член за размера на платеното.
(3) Членът на бюрото възстановява на 
бюрото в срок 15 дни от предявяване на 
претенцията по ал. 2 всяка платена сума по 
ал. 1 заедно със законната лихва за забава 
считано от деня на плащането.
(4) Ако членът на бюрото не възстанови 
дължимите суми по ал. 3, бюрото предявява 
банковата гаранция по чл. 508, ал. 2 в 7-дневен 
срок от изтичане на срока по ал. 3.“
Законът е приет от 49-ото Народно събрание 
на 26 юли 2023 г. и е подпечатан с официалния 
печат на Народното събрание.
Председател на Народното събрание: 
Росен Желязков
5926
УКАЗ № 154
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за ратифициране на Гаранционното спо­
разумение между Европейската инвестиционна 
банка като бенефициер и Република България 
като гарант във връзка с Договор за финанси­
ране между Европейската инвестиционна банка 
и „Българска банка за развитие“ ЕАД за заем, 
отпуснат на Българската банка за развитие за 
малките и средните предприятия и предпри­
ятия със средна пазарна капитализация, приет 
от 49-ото  Народно събрание на 27 юли 2023 г.
Издаден в София на 3 август 2023 г.
Президент на Републиката: 
Румен Радев
Подпечатан с държавния печат.
Министър на правосъдието:
Атанас Славов
ЗАКОН
за ратифициране на Гаранционното спора­
зумение между Европейската инвестиционна 
банка като бенефициер и Република България 
като гарант във връзка с Договор за финан­
сиране между Европейската инвестиционна 
банка и „Българска банка за развитие“ ЕАД 
за заем, отпуснат на Българската банка за 
развитие за малките и средните предпри­
ятия и предприятия със средна пазарна 
капитализация
Член единствен. Ратифицира Гаранци­
онното споразумение между Европейската 
инвестиционна банка като бенефициер и 
Република България като гарант във връзка 
с Договор за финансиране от 11 юли 2023 г. 
между Европейската инвестиционна банка 
и „Българска банка за развитие“ ЕАД за 
заем, отпуснат на Българската банка за раз­
витие за малките и средните предприятия и 
предприятия със средна пазарна капитали­
зация, подписано от страна на Европейска­
та инвестиционна банка на 12 юли 2023 г. 
в Люксембург и от българска страна на
19 юли 2023 г. в София.
Заключителна разпоредба
Параграф единствен. Законът влиза в сила 
от деня на обнародването му в „Държавен 
вестник“.
Законът е приет от 49-ото Народно събрание 
на 27 юли 2023 г. и е подпечатан с официалния 
печат на Народното събрание.
Председател на Народното събрание: 
Росен Желязков
5918